सलेमपुर में हम इसलिए भी ख़ुशी - ख़ुशी सिनेमा दिखाने चाहते थे क्योंकि ऐसा करते हुए हमारा अभियान क्रमश बड़े शहरों से होता हुआ छोटे कस्बे तक पहुँचने वाला था। सलेमपुर, देवरिया से 25 किमी दूर बिहार राज्य से सटा ऐसा क़स्बा है जहां दक्षिण भारत से आये उद्यमी वाई शंकर मूर्ती के कारण पचास साल पहले ही योगी और मेनका नाम के दो सिनेमा हाल बन चुके थे। वाई शंकर मूर्ती ने इस कस्बे को रंगमंच के संस्कार भी दिए और अपने समूह की तरफ से ' मेघदूत की पूर्वांचल की सांस्कृतिक यात्रा ' नाम का एक संगीतमय प्रोडक्शन किया। यह नाटक अपने जमाने में न सिर्फ सलेमपुर में खेल गया बल्कि दूसरे बड़े शहरों में भी इसने सलेमपुर की सांस्कृतिक पहचान बनाने में मदद की।